Предраг Хрњак, инострани члан Академије инжењерских наука Србије (АИНС) од 2013. године, редовни истр. професор Машинског факултета Универзитета Илиној (Illinois, Urbana Champaign), Директор Центра за климатизацију и хлађење (ACRC Air Conditioning and Refrigeration Center), Директор Научно истраживачке лабораторије Паркер Хенифин (Parker-Hannifin). ACRC је водећи центар тога типа у свету, са преко 100 истраживача, и јединствен центар тог профила формиран од стране америчког NSF.

Рођен 5. августа 1952. у Београду, од оца Стојана и мајке Ружице.

Основну школу и гимназију завршио у Београду 1971. и дипломирао на МФУБ 1976. године на Одсеку за термотехнику. Магистрирао је 1983. године на МФУБ, а докторирао 1993. такође на МФУБ из области контактинх отпора при прелазу топлоте. На МФУБ запослен од 1980. године најпре као асистент-приправник, асистент и доцент 1993, када и прелази на Универзитет Илиној где је и сада. У међувремену је био гостујући професор на унивезитетима у Данској (DTU), Мизурију (MUT), Јапану (The University of Tokyo), као и неколико универзитета у Кини.

Проф. Хрњак је својим студентима био ментор у 31 докторској дисертацији (PhD) и 84 магистарске тезе (MSME). Био је учесник бројних комисија за одбрану докторских дисертација у Америци, Француској, Норвешкој, Шведској, Данској, Немачкој, Јужној Африци, Кини. Пега је био ментор и домаћин за преко 100 гостујићих професора иѕ разних делова света.

Коаутор је једног универзитетског уџбеника (Расхладни уређаји) штампаног у 6 издања, приручника (Perry's Chemical Engineer's Handbook – поглавље 11. Расхладна техника), поглавље у приручнику ASHRAE. Развио је преко 20 лабораторијских инсталација за потребе истраживања и наставе на Универзитетима.

У научноистраживачкој делатности ради у области прелаза топлоте, струјања са применама на енергеттске трансформаторе: расхлади уређаји, топлотне пумпе климатизација. Објавио је: 153 рада- у међународним часописима, 371 рад у материјалима међународних скупова штампаних у целини. Према прихваћеној метрици h index је: Google Scholar 30 (са 2967 цитираних радова) док Scopus (Elsevier) даје 27 са цитираношћу 2242 . Одржао је преко 200 предавања по позиву на међународном скуповима. Био је уредник и заменик уредника у више научних часописа.

Међу главније научне дориносе могу се уврстити: 1. Нови приступ кондензацији унутар цеви са новим корелацијама за прелаз топлоте, пад притиска и запреминског удела паре као и нова мапа двофазног тока, са посебним акцентом на неравнотежност процеса, 2. Периодични ток у миктоканалским испаривачима, 3. Нове методе квантитативне визуализације двофазних токова, 4. Метода одвајања паре после експанзије да се поправе карактерситике, 5. Нови описи и корелације развојног двофазног тока (developing two phase flow), 6. Први у свету амонијачни системи са ултра малим пуњењем и микроканаским кондезатором (сада, после 20 година универзално прихваћени), са успостављањем методологије за утврђивање потенцијала за смањење масе флуида у размењивачима топлоте, да моменемо само неке.

Професор Хрњак је Fellow три најзначајније организације у својој струци: ASME (Америчко Друштво Машинских Инжењера), SAE (Друштво Аутомобилских Инжењера) и ASHRAE (Америчко Друштво ѕа Грејање, Хлађење и Климатизацију), члан-делегат америчког комитета и IIR (Међународни Институт са Хлађење, Париз), члан и бивши члан директорског савета IIAR (Међународни Институт за Амонијачно Хлађење).

Поред навдених признања, Пега је добио неколико реномираних награда: Gustav Lorentzen Award (2011) - највеће признање у струци и даје се сваке четврте године једној особи за изузетне заслуге, The Ritter von Rittinger Аward (2008) - највећа награда у свету у области топлотних пумпи и даје се сваке треће године, J&E Hall Medal, (2012) - највећа награда IoR (Institute of Refrigeration, London, jедна награда годишње само једној особи, ASHRAE Technical Paper Award, (2015), SAE Russel S. Springer Award (2015) за изузетан чланак…

Ништа мање значајан допринос није формирање и вођење компаније СТЅ која у пет зграда по 2000 м2) укупно 10,000 м2) и непуних 50 инжењера (15 доктора, 18 магистара наука) ради на развоју најновијих технологија у области термике.